钦定古今图书集成/明伦汇编/家范典/第112卷 > 《汉刘熙释名》 > 《为崔氏姊祭大夫何郎文》唐·符载
## 钦定古今图书集成/明伦汇编/家范典/第112卷 > 《汉刘熙释名》 > 《为崔氏姊祭大夫何郎文》唐·符载

呜呼！莫莫女萝，萦纡葛藟。我有弱妹，克配君子。《关雎》
之化，夫妇之始。礼奉笾豆，义济死生。常恐寡训，昧章
懵理。夙夜箴规，庶无愧耻。结褵成婚，垂三十春。乐逾
鼓瑟，敬越如宾。才盛道贵，为唐硕臣。拥旄树羽，夏水
之滨。鼎食锦衣，长戟朱轮。宗族百口，庇公清尘。浩浩
陂池，常为无津。坊崩水涸，哀此穷鳞。呜呼！序当仲姊，
“自惭疏昧，用礼过恭，丰家甚泰。良辰美景，长幼高会，
错落圆方，抑扬盼睐。神理如何，杳杳茫茫，朝荣夕落，
使人摧伤。言自汉江，将归洛阳，丧旗旅榇，亲坟旧乡。
苟可荐诚，𬞟藻馨香。感深恩而何报，寄沉痛于孤孀。”